করিম আদেয়েমি

করিম-দাভিদ আদেয়েমি (ইংরেজি: Karim Adeyemi; জন্ম: ১৮ জানুয়ারি ২০০২; করিম আদেয়েমি নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে অস্ট্রিয়ার পেশাদার ফুটবল লীগের শীর্ষ স্তর অস্ট্রীয় ফুটবল বুন্দেসলিগার ক্লাব রেড বুল জালৎসবুর্গ এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন। ২০০৮–০৯ মৌসুমে, জার্মান ফুটবল ক্লাব টিএসভি ফর্সটেনরিডের যুব পর্যায়ের হয়ে খেলার মাধ্যমে আদেয়েমি ফুটবল জগতে প্রবেশ করেছেন এবং পরবর্তীকালে বায়ার্ন মিউনিখ এবং উন্টারহাখিংয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, অস্ট্রীয় ক্লাব রেড বুল জালৎসবুর্গের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি দুই মৌসুমের জন্য লিফেরিংয়ের হয়ে ধারে খেলেছেন। ২০১৮ সালে, আদেয়েমি জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৩ বছর যাবত জার্মানির বয়সভিত্তিক দলের হয়ে খেলার পর, তিনি ২০২১ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৩ ম্যাচে ১টি গোল করেছেন। করিম-দাভিদ আদেয়েমি ২০০২ সালের ১৮ই জানুয়ারি তারিখে জার্মানির মিউনিখে এক মুসলিম পরিবারে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা নাইজেরীয় বংশোদ্ভূত এবং তার মা রোমানীয় বংশোদ্ভূত। আদেয়েমি জার্মানি অনূর্ধ্ব-১৬, জার্মানি অনূর্ধ্ব-১৭ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৮ সালের ৮ই ফেব্রুয়ারি তারিখে তিনি প্রীতি ম্যাচে নেদারল্যান্ডস অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৯ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত আসরের গ্রুপ পর্ব শেষে ৩ পয়েন্ট নিয়ে গ্রুপ পর্ব থেকেই বিদায় নিয়েছিল। এই আসরে তিনি ২ ম্যাচে ১টি গোল করেছিলেন। ২০২১ সালে তিনি জার্মানি অনূর্ধ্ব-২১ দলের হয়ে ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে জার্মানি পর্তুগাল অনূর্ধ্ব-২১ দলকে ১–০ গোলের ব্যবধানে পরাজিত করে উক্ত প্রতিযোগিতার ইতিহাসে তৃতীয়বারের মতো শিরোপা ঘরে তুলতে সক্ষম হয়েছিল। উক্ত প্রতিযোগিতার ৩ ম্যাচে অংশগ্রহণ করেছিলেন। তিনি ২০১৮ সালের ২৪শে মার্চ তারিখে অনুষ্ঠিত প্রীতি ম্যাচে ইতালি অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন। ২০২১ সালের ৫ই সেপ্টেম্বর তারিখে, মাত্র ১৯ বছর, ৭ মাস ও ১৮ দিন বয়সে, বাম পায়ে ফুটবল খেলায় পারদর্শী আদেয়েমি আর্মেনিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। উক্ত ম্যাচের ৭২তম মিনিটে আক্রমণভাগের খেলোয়াড় সের্জ নাব্রির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি জার্মানি ৬–০ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই জার্মানির জার্সি গায়ে প্রথম গোলটি করেছেন; ম্যাচের ৯১তম মিনিটে ফ্লোরিয়ান ভ্রিৎসের অ্যাসিস্ট হতে জার্মানির হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ১৬ অক্টোবর ২০২১ পর্যন্ত হালনাগাদকৃত। "Germany U16 - Netherlands U16, Feb 8, 2018 - International Friendlies - Match sheet"। Transfermarkt (ইংরেজি ভাষায়)। ৮ ফেব্রুয়ারি ২০১৮। সংগ্রহের তারিখ ১৬ অক্টোবর ২০২১।  "Netherlands - Germany 1:3 (U16 Friendlies 2018, February)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৬ অক্টোবর ২০২১।  "U 17-EM: Feichtenbeiner nominiert 20 Spieler"। DFB – Deutscher Fußball-Bund e.V.। সংগ্রহের তারিখ ১৬ জুন ২০১৯।  "Germany U17 - Squad U17 EURO 2019 Irland"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৬ অক্টোবর ২০২১।  "Germany U17 - AppearancesU17 EURO 2019"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৬ অক্টোবর ২০২১।  "Kuntz mit vier Neulingen zur EM-Gruppenphase nach Ungarn" (জার্মান ভাষায়)। dfb.de। ১৫ মার্চ ২০২১। সংগ্রহের তারিখ ১৫ মার্চ ২০২১।  "Germany U21 - Squad U21 EURO 2021 Ungarn/Slowenien"। worldfootball.net (জার্মান ভাষায়)। ২৭ নভেম্বর ২০২০। সংগ্রহের তারিখ ১৬ অক্টোবর ২০২১।  "Germany-Portugal - Under-21"। UEFA.com। সংগ্রহের তারিখ ১৬ অক্টোবর ২০২১।  "Germany U21 - AppearancesU21 EURO 2021"। worldfootball.net। ২৭ নভেম্বর ২০২০। সংগ্রহের তারিখ ১৬ অক্টোবর ২০২১।  "Germany U16 - Italy U16, Mar 24, 2018 - International Friendlies - Match sheet"। Transfermarkt (ইংরেজি ভাষায়)। ২৪ মার্চ ২০১৮। সংগ্রহের তারিখ ১৬ অক্টোবর ২০২১।  "Germany - Italy 2:4 (U16 Friendlies 2018, March)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৬ অক্টোবর ২০২১।  "Germany vs. Armenia - 5 September 2021"। Soccerway। ৫ সেপ্টেম্বর ২০২১। সংগ্রহের তারিখ ১৬ অক্টোবর ২০২১।  "Armenia, Sep 5, 2021 - World Cup qualification Europe - Match sheet"। Transfermarkt (ইংরেজি ভাষায়)। ৫ সেপ্টেম্বর ২০২১। সংগ্রহের তারিখ ১৬ অক্টোবর ২০২১।  Strack-Zimmermann, Benjamin (৫ সেপ্টেম্বর ২০২১)। "Germany vs. Armenia (6:0)"। National Football Teams। সংগ্রহের তারিখ ১৬ অক্টোবর ২০২১।  উইকিমিডিয়া কমন্সে করিম আদেয়েমি সংক্রান্ত মিডিয়া রয়েছে। করিম আদেয়েমি – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে করিম আদেয়েমি (ইংরেজি) সকারবেসে করিম আদেয়েমি (ইংরেজি) ট্রান্সফারমার্কেটে করিম আদেয়েমি (ইংরেজি) ওয়ার্ল্ডফুটবল.নেটে করিম আদেয়েমি (ইংরেজি) ইএসপিএন এফসিতে করিম আদেয়েমি (ইংরেজি) ন্যাশনাল-ফুটবল-টিমস.কমে করিম আদেয়েমি (ইংরেজি)